[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Festi la afrikan lingvan diversecon pere de lau\u0306vica tvitero-kampanjo"}, {"text_idx": "#000007", "text": "Ekde la 20-a de marto, kaj por la resto de 2019, ciferecaj aktivuloj por afrikaj lingvoj animos novan konton en Twitter @ DigiAfricanLang, kreitan por reliefigi la rolon kiun teknologio kaj interreto povas ludi en la antau\u0306enigo kaj revitaligo [eo] de lingvoj sur la afrika kontinento. La c\u0302efa celo de c\u0302i tiu kampanjo estas la agnosko de la partopreno de afrikanoj, kiuj c\u0302erpas avantag\u0302on el c\u0302iuj specoj de ciferecaj amaskomunikiloj por pliigi la videblecon de siaj lingvoj kaj kulturoj rete, kaj tiel allogi novan generacion de parolantoj."}, {"text_idx": "#000008", "text": "Kunlabore kun la projekto Yoruba Names [en] kaj Global Voices en la joruba [yo], Rising Voices kunordigos la partoprenon en la kampanjo de pli ol kvardek ciferecaj aktivistoj tra la tuta afrika kontinento dum la Internacia Jaro de Indig\u0302enaj Lingvoj [eo]."}, {"text_idx": "#000009", "text": "La gastigantoj de la tviter-konto @DigiAfricanLang kunhavigos siajn sciojn kaj perspektivojn pri afrikaj lingvoj [eo], inkluzive ilian historion, nunan uzadon en interreto kaj en la c\u0302iutaga vivo, la defiojn kiujn ili alfrontas kaj la novajn strategiojn por lingva revitaligo [eo]. Dum teknologio povas ludi gravan rolon, g\u0302i estas nur parto de pli granda nuntempa kunteksto, kiu influas la vivantecon de indig\u0302enaj lingvoj [eo]."}, {"text_idx": "#000010", "text": "C\u0302i tiu kampanjo sekvas similan iniciaton [eo] en Latinameriko [eo] kun la konto @ActLenguas. Rising Voices jam delonge subtenas ciferecajn aktivistojn en c\u0302i tiu parto de la mondo kaj @DigiAfricanLang esperas generi similan klopodon inter afrikaj aktivistoj."}, {"text_idx": "#000011", "text": "Gastigantoj estas individuoj kiuj laboras en la lingvoj joruba, igba, svahila au\u0306 tvia [c\u0302iuj eo] en platformoj kiel Vikipedio [eo], aplikaj\u0302oj de ludoj kaj lingvo-lernado, enretaj vortaroj, tradukaj projektoj au\u0306 projektoj de asimilado de programado [eo] por cifereca sekureco kaj aliaj sociaj komunikilaj kampanjoj. Konsultu la liston de la unuaj partoprenantoj c\u0302e la fino de jena pag\u0302o: Twitter @DigiAfricanLang 2019 [en]."}, {"text_idx": "#000012", "text": "C\u0302i tiu iniciato estis inspirita de aliaj kiel @IndigenousX en Au\u0306stralio [eo], kies fondinto Luke Pearson donis al ni gravajn konsilojn dum nia preparado. La Instagram-konto de Global Voices, ankau\u0306 administrata lau\u0306vice de komunumaj membroj, estis alia maniero akiri sciojn pri la diverseco de la vivoj de niaj kontribuantoj."}, {"text_idx": "#000013", "text": "Kvankam la pepoj [eo] estas plejparte verkitaj en la angla, ni ankau\u0306 esperas pri la partopreno de regionaj aktivistoj, kie la Lingua franca [lingua franka, eo], povas esti alia lingvo ol la angla, kiel en Okcidenta Afriko [eo] au\u0306 Nord-Afriko [eo]."}, {"text_idx": "#000014", "text": "Subtenu la kampanjon abonante @DigiAfricanLang dum la tuta jaro kaj re-distribuante la mesag\u0302ojn, kiuj inspiras vin. Niaj gastigantoj nur deziras ricevi reagojn au\u0306 komentojn kaj faros sian eblon por respondi al vi."}, {"text_idx": "#000015", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000017", "text": "Kiel kurdlingvaj dividoj malhelpas aliron al informoj"}, {"text_idx": "#000018", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000021", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000023", "text": "Retpos\u0302to (ne estos publikigata) (deviga)"}, {"text_idx": "#000024", "text": "Aboni komentojn de c\u0302i tiu artikolo per retpos\u0302to"}, {"text_idx": "#000025", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000027", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]